Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 21/13/7710	Stará Ľubovňa, 6.2.2013
EEČ : 2-59-9-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že dňa  06.09.2012 v  čase okolo 14.20 hod.  v katastrálnom území obce Lomnička, okres XXXXX,  z parcely KN-C č. 312/2,ktorá patrí do lesného pôdneho fondu  odcudzila 1 ks na zemi   ležiacu drevnú hmotu druhu smrek o   dĺžke 8,5 m a stredovom  priemere 0,08 m,  čím   Štátnym lesom TANAP-u XXXXX spôsobila škodu vo výške 2,38  €.  
Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia PZ Podolínec uznesením sp. zn. ORP-7/PD-SL-2013 z 10.01.2013 začal trestné stíhanie a súčasne podľa § 206 ods. 1 Tr.por. vzniesol obvinenie XXXXX  pre prečin krádeže podľa § 212 ods. 2  písm. d/ Tr. zák.

	Tento prečin mala obvinená spáchať tak, že dňa  06.09.2012 v  čase okolo 14.20 hod.  v katastrálnom území obce Lomnička, okres XXXXX,  z parcely KN-C č. 312/2,ktorá patrí do lesného pôdneho fondu  odcudzila 1 ks na zemi   ležiacu drevnú hmotu druhu smrek o   dĺžke 8,5 m a stredovom  priemere 0,08 m,  čím    Štátnym lesom TANAP-u XXXXX spôsobila škodu vo výške 2,38  €.  

	Obvinená sa k spáchanému trestnému činu doznala v celom rozsahu. Vyhlásila, že spáchala skutok, za ktorý je stíhaná a nie sú pochybnosti o tom, že jej vyhlásenie bolo vykonané slobodne, vážne a zrozumiteľne. 

	Jej priznanie je v súlade so svedeckou výpoveďou zástupcu poškodenej organizácie XXXXX a ostatnými listinnými dôkazmi nachádzajúcimi sa v spise, ako sú náčrt, fotodokumentácia, odborné vyjadrenie,  katastrálna mapa , správa Správy katastra v XXXXX a  zmluvou o prevode správy lesného majetku štátu.    Zástupca poškodenej organizácie vo svojej výpovedi  uviedol, že si neuplatňujú žiadnu náhradu škody, keďže  drevo im bolo vrátené a pri tomto výrube nedošlo k ohrozeniu živočíchov a rastlín a nedošlo ani k ohrozeniu porastu alebo jeho narušeniu.   

	Obvinená je z miesta trvalého bydliska hodnotená  kladne, v evidencií priestupkov nemá záznam.  Podľa odpisu z registra trestov doposiaľ bola trikrát súdne trestaná, naposledy však rozsudkom Okresného súdu v Humennom v roku 1995.  
 
	Obvinená súhlasí s postupom podľa § 216 ods. 1 Tr. por. 

	Vzhľadom na to, že v tejto veci boli splnené podmienky na uvedený postup, bolo potrebné trestné stíhanie podmienečne zastaviť. Obvinenej bola určená skúšobná doba v trvaní 12 mesiacov, ktorá je primeraná. 

                                                                  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor